b'\n_START_ARTICLE_\nEnergiMidt\n_START_PARAGRAPH_\nEnergiMidt a.m.b.a. er et dansk forsynings- og bredb\xc3\xa5ndsselskab for 176.000 kunder i det midtjyske omr\xc3\xa5de fra Limfjorden til Jelling. Selskabsformen er et andelsselskab, hvor virksomheden ejes af sine kunder, som har indflydelse gennem et repr\xc3\xa6sentantskab med 100 medlemmer. Hoveds\xc3\xa6det er beliggende i Silkeborg. EnergiMidt oms\xc3\xa6tter for ca. 2,1 milliarder kroner \xc3\xa5rligt (2011) og besk\xc3\xa6ftiger 715 ansatte._NEWLINE_Navnet opstod ved en fusion i 2002. EnergiMidt har siden 2005 ligesom mange andre danske elselskaber arbejdet p\xc3\xa5 at etablere et fiberbredb\xc3\xa5ndsnet i sit forsyningsomr\xc3\xa5de. I 2008 blev EnergiMidt et multiforsyningsselskab med k\xc3\xb8bet af EnergiGruppen Jyllands vand- og varmeselskaber. Vandaktiviteterne er siden solgt til Herning Vand og EnergiMidts aktiviteter og kompetencer inkluderer dermed varmeforsyning._NEWLINE_I november 2012 offentliggjorde EnergiMidt og Elro, at selskaberne planl\xc3\xa6gger en fusion. Godkendes fusionen, bliver det landets fjerdest\xc3\xb8rste energiselskab.'